S-35/2011

Ár 2011, miðvikudaginn 9. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 35/2011: Ákæruvaldið (D-kvk-nf Ö-kvk-nf V-kvk-nf) gegn A-kk-þgf Á-kk-þgf B-kk-þgf (J-kk-nf E-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 25. janúar sl. á hendur ákærða, A-kk-þgf Á-kk-þgf B-kk-þgf, kt. 000000-0000, Rauðavaði 13, Reykjavík, „fyrir eftirtalin brot framin á árinu 2010:

I.

Þjófnaði:

Föstudaginn 30. júlí, í leigubifreið H-kk-ef K-kk-ef, við Hraunbæ 172, Reykjavík, stolið Nokia gsm síma að óþekktu verðmæti.

(M. 007-2010-48569)

Að kvöldi föstudagsins 10. september, í verslun 11-11, Laugavegi 116, Reykjavík, stolið grillkjöti að verðmæti kr. 3.588.

(M. 007-2010-61665)

Laugardaginn 11. september í verslun 11-11, Laugavegi 116, Reykjavík, stolið laxi og dvd myndum, samtals að verðmæti kr. 5.687.

(M. 007-2010-61667)

Að kvöldi laugardagsins 11. september, í verslun 11-11, Laugavegi 116, Reykjavík, stolið kókdós að verðmæti kr. 205.

(M. 007-2010-61513)

Föstudaginn 17. september í verslun 11-11, Þverbrekku 8, Kópavogi, stolið kjúklingabringum, samtals að verðmæti kr. 5.127.

(M. 007-2010-64559)

Mánudaginn 27. september, í verslun Dominos Pizza, Fjarðargötu 11, Hafnarfirði, stolið kr. 20.000 í reiðufé.

(M. 007-2010-62690)

Mánudaginn 27. september, í verslun Bónus Kjörgarði, Laugavegi 59, Reykjavík, stolið matvöru, samtals að verðmæti kr. 12.067.

(M. 007-2010-64535)

Teljast brot þessi varða við 244. gr. almennra hegningarlaga nr. 19/1940.

II.

Gripdeildir:

1. Sunnudaginn 8. ágúst, í verslun N1, Stórahjalla 2, Kópavogi, tekið langloku og trópí, samtals að verðmæti kr. 610 og farið með vörurnar út úr versluninni án þess að greiða fyrir.

(M. 007-2010-50418)

2. Mánudaginn 20. september, í verslun H-kk-ef S-kk-ef úrsmiðs, tekið Rotary herraúr úr gulli og silfri að verðmæti kr. 32.800 og hlaupið út úr versluninni án þess að greiða fyrir úrið.

(M. 007-2010-60883)

Teljast brot þessi varða við 245. gr. almennra hegningarlaga nr. 19/1940.

III.

Fjársvik með því að hafa föstudaginn 30. júlí, blekkt H-kk-þf K-kk-þf í leigubifreið við Sléttuveg, Reykjavík, og svikið út akstur með bifreiðinni að Hraunbæ 172, Reykjavík að fjárhæð kr. 5.400, án þess að geta greitt fargjaldið.

(M. 007-2010-48569)

Telst brot þetta varða við 248. gr. almennra hegningarlaga nr. 19/1940.

IV.

Nytjastuld og umferðarlagabrot með því að hafa fimmtudaginn 4. nóvember, á bifreiðaplani við Heklu ehf., Laugavegi 170-174, Reykjavík, heimildarlaust tekið bifreiðina OE-568 og ekið henni, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 30ng/ml, metamfetamín 30ng/ml og metýlfenídat 15 ng/ml) og sviptur ökurétti, um götur Reykjavíkur, uns lögregla hafði afskipti af honum á bifreiðaplani við N1, Borgartúni 39, Reykjavík.

(M. 007-2010-72956)

Teljast brot þessi varða við 1. mgr. 259. gr. almennra hegningarlaga nr. 19/1940, sbr., 1. gr. laga nr. 20/1956 og við 1. sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar, og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Einkaréttarkröfur:

1. Vegna ákæruliðar I.-2 gerir H-kk-nf B-kk-nf, f.h. Kaupáss hf., kt. 000000-0000 kröfu um að ákærði verði dæmdur til greiðslu skaðabóta að fjárhæð kr. 3.588, auk vaxta skv. 8. gr. laga um vexti og verðtryggingu nr. 38/2001 frá 10. september 2010 til 14. september 2010 og skv. 9. gr., sbr. 1. mgr. 6. gr. sömu laga að liðnum mánuði frá 14. september til greiðsludags.

2. Vegna ákæruliðar I.-3 gerir H-kk-nf B-kk-nf, f.h. Kaupáss hf., kt. 000000-0000 kröfu um að ákærði verði dæmdur til greiðslu skaðabóta að fjárhæð kr. 5.687, auk vaxta skv. 8. gr. laga um vexti og verðtryggingu nr. 38/2001 frá 11. september 2010 til 15. september 2010 og skv. 9. gr., sbr. 1. mgr. 6. gr. sömu laga að liðnum mánuði frá 15. september til greiðsludags

3. Vegna ákæruliðar I.-4 gerir H-kk-nf B-kk-nf, f.h. Kaupáss hf., kt. 000000-0000 kröfu um að ákærði verði dæmdur til greiðslu skaðabóta að fjárhæð kr. 205, auk vaxta skv. 8. gr. laga um vexti og verðtryggingu nr. 38/2001 frá 11. september 2010 til 15. september 2010 og skv. 9. gr., sbr. 1. mgr. 6. gr. sömu laga að liðnum mánuði frá 15. september til greiðsludags.

4. Vegna ákæruliðar I.-5 gerir G-kk-nf J-kk-nf, f.h. Kaupáss hf., kt. 000000-0000 kröfu um að ákærði verði dæmdur til greiðslu skaðabóta að fjárhæð kr. 5.127, auk vaxta skv. 8. gr. laga um vexti og verðtryggingu nr. 38/2001 frá 23. september 2010 og skv. 9. gr., sbr. 1. mgr. 6. gr. sömu laga að liðnum mánuði frá 23. september til greiðsludags.

5. Vegna ákæruliðar I.-7 gerir S-kk-nf H-kk-nf, f.h. Bónuss, kt. 000000-0000 kröfu um að ákærði verði dæmdur til greiðslu skaðabóta að fjárhæð kr. 12.067, ásamt vöxtum skv. 8. gr. laga um vexti og verðtryggingu nr. 38/2001 frá 27. september 2010 en síðan dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Ákærði á að baki talsverðan sakaferil. Á hinn bóginn er þess að gæta að brotin eru smáfelld og ákærði hefur játað þau greiðlega. Þykir refsing ákærða því vera hæfilega ákveðin fangelsi í 6 mánuði. Þá ber að svipta hann ökurétti ævilangt.

Dæma ber ákærða til þess að greiða B-kk-þgf, kt. 000000-0000, skaðabætur ásamt almennum vöxtum samkvæmt 4. gr. laga um vexti og verðtryggingu nr. 38, 2001 og með dráttarvöxtum samkvæmt III. kafla laganna eins og í dómsorði segir. Öðrum bótakröfum er vísað frá dómi þar sem ekki hefur verið sótt þing vegna þeirra.

Sakarkostnað hefur ekki leitt af málinu.

DÓMSORÐ:

Ákærði, A-kk-nf Á-kk-nf B-kk-nf, sæti fangelsi í 6 mánuði.

Ákærði er sviptur ökurétti ævilangt frá dómsbirtingu.

Ákærði greiði Bónus, kt. 000000-0000, 12.067 krónur ásamt almennum vöxtum frá 27. september 2010 til dómsuppsögu en frá því með dráttarvöxtum til greiðsludags.

Ákærði greiði verjanda sínum, J-kk-þgf E-kk-þgf hdl. 50.000 krónur í málsvarnarlaun og greiði jafnframt 98.761 krónur í annan sakarkostnað.

P-kk-nf G-kk-nf.